**Dagsorden til skolebestyrelsesmøde på Nyborg Heldagsskole**

**Dato: Torsdag den 4. oktober 2018 klokken 16.30 – 18.30**

|  |  |
| --- | --- |
| **Deltagere:** Bente Brandstrup (formand) |  |
| Erik Svedborg Lars Albrechtsen Anett Nagel Hansen Helle Pedersen Dorte Hare (suppl.) Stefan Wilkens (eksternt medlem) Afbud fra: Sonny Kraack  | Jeppe DørupMiguel Svane David Wulf-Andersen   |

1. **Orientering fra Formanden og fra Skolelederen**

Bente summerede op på bestyrelsens aktiviteter siden sidste møde:

* + - Kursus for nye bestyrelser: Et fint kursus med alle de grundlæggende elementer i bestyrelsesarbejdet. Miguel sender oplægget til bestyrelsen.
		- Oplæg til ny Børne/ungepolitik. Vi var indbudt tidligt i processen for, sammen med bestyrelser og ledere fra alle Nyborgs skoler, at give vores input til det første udkast til den kommende politik. Miguel håber at medarbejdere også høres for at få flere nuancer præsenteret.

Miguel fortalte at han sidder i bestyrelsen for specialskoleklubben i Skolelederne. Han og David har i dette regi været til en god konference om skolevægring.

Huset er ved at være færdigt. Der bliver etableret selvstændigt legeområde. Det er blevet lidt dyrere end forventet, hvilket dog ikke giver anledning til problemer.

1. **Nyt fra Skellerup (v. Stefan - Landsbyråd og Borgerforeningen)** Stefan fortalte at han sidder med i bestyrelsen for at sikre kommunikationen mellem skolen og lokalområdet. Landsbyrådet har mulighed for at søge støtte til landsbyprojekter i en pulje på en halv million om året. Ad den vej kommer der nu to nye motionsredskaber ved klubhuset som skolen er velkommen til at benytte. Rådet har desuden gang i mange ansøgninger til udvikling og arrangementer i Skellerup.

Miguel tilføjede at Stefans deltagelse er vigtig i forbindelse med at kommunikere skolens åbenhed over for lokalområdet – vores naboer er altid velkomne til at benytte skolens faciliteter.

Stefan fortalte at borgerne i Skellerup er meget glade for naboskabet med skolen

1. **Nyt fra Elevrådets arbejde, v. David**

Elevrådet er sammensat med elever fra alle afdelinger undtaget D. Mille fra C1 er valgt som formand. Elevrådets høringssvar er det der har fyldt mest siden sidst. Eleverne var meget engagerede i processen og fik lavet et meget ærligt høringssvar der bl.a. blev citeret i avisen.

Desuden har for- og næstformand deltaget i kommunens fælles elevråd. Der arbejdes videre med elevrådets projekt ”Hvem er vi”.

1. **Opfølgning på Effektiviseringskataloget. Herunder:**
	* **Konsekvens-plan v. Miguel**

Resultatet af budgetforhandlingerne blev en besparelse på 950.000. Miguel har besluttet at denne besparelse ikke skal udløse reduktion i personale, hvilket personalet er informeret om. Besparelser vil blive sammensat af besparelse på service, hvor Johnny går på pension til sommer – i den forbindelse reduceret til én servicemedarbejder. Desuden skal der spares på vikarbudgettet, hvor en del vikartimer fremover skal varetages af en fast medarbejder. På ledelsesområdet vil Peter komme til at varetage nogle vikartimer.

Omkring det reducerede budget på SFO, har forvaltningen lavet en regnefejl, idet de har undladt at indregne feriedækning. Miguel vil på den baggrund forsøge at få budgetreduktionen justeret.

* + **Kortlægning af hele specialområdet – drøftelse**

Miguel og David har i dag været til møde med skolechef og –direktør. Der er lagt op til en kortlægning af Nyborgs specialskoler og hvordan fremtidens struktur på området skal være. Der er en vis skepsis omkring vores antal af udenbys elever, hvilket de prøvede at beskrive de gode sider ved. Det var i sin helhed et meget positivt møde hvor vi følte os hørt.

1. **Årshjulet – drøftelse af arbejdsgruppens forslag. Samt beslutning. (Se bilag).**

Anett, Helle, Sonny og Bente har lavet et udkast til en årsplan for Bestyrelsen som Bente gennemgik. Udkastet blev diskuteret og suppleret og godkendt af bestyrelsen. Årshjulet skal betragtes dels som en ”huskeliste” og dels som et ”katalog”, hvor man ikke skal igennem alle punkter hvert år, men kan vælge at fokusere på særlige temaer. Sonny redigerer til næste møde.

1. **Princip for ”Skole-hjem kommunikation”. Første fase - ud fra eksisterende tekster. (udleveres og drøftes på punktet).**

Udgangspunktet for drøftelsen var vores hjemmesidetekst, der blev behandlet af MED i 2013. Omfanget af forældrearbejdet er på det rigtige niveau. Teksten bliver suppleret med skolens syn på vigtigheden af et tillidsfuldt forældresamarbejde, samt muligheden for ad hoc-samtaler på såvel skolens som forældres anmodning. Miguel kommer med et bud på en redigeret tekst til næste møde.

1. **Årsmødet 21. marts 2019. Form og indhold. Idéer til oplægsholdere?** Bestyrelsen ønsker et oplæg der er både humoristisk og fagligt skarpt. Fælles brainstorming bød på følgende navne: Anders Ørskov, Gunnar Ørskov, Rune Strøm, Marcell Spiellmann og Lars Mogensen.

Miguel undersøger nærmere omkring muligheder og priser.

1. **Julemødet 13. december – ud af huset. Indhold og sted?**

Mødet starter kl. 16 og afsluttes med middag og socialt arrangement. Bente og Miguel sammensætter program og finder det rigtige sted.

1. **Evt.**